AaB-spillerne holdt ikke gameplanen i torsdagens kamp mod FC Midtjylland. To scoringer i situationer de var forberedt på.

Det blev for ottende gang i træk ikke til sejr til mestrene fra AaB i SAS-ligaen. FC Midtjylland vandt 2-1 på SAS-arena i Herning. Cheftræner Magnus Pehrsson vil have hævet niveauet, hvis de skal have en chance, i det man godt kan kalde sæsonens redningsplanke på torsdag - pokalfinalen mod FCK: - Vi spillede i perioder en ok kamp, specielt i den sidste halvdel af første halvleg, men det er skuffende som træner at se, at de scorer to mål på ting, som vi var forberedte på. Men vi skal virkelig til at indse, at vi skal op i niveau og finde noget ekstra frem, hvis vi vil vinde på torsdag, fortæller Magnus Pehrsson til AaBsport.dk